Eftir at eldraøkið frá 1. januar 2015 við lóg er lagt út til kommunurnar at umsita og reka, hava tær fýra samstarvandi kommunurnar–Vestmanna, Eiðis, Kvívíkar og Sunda kommunur–stovnað samstarvið VEKS, ið vegna kommunurnar nú umsitur alla eldrarøkt og heimatænstu í hesum økjum. Tænasturnar hjá VEKS fevna um:-Umlætting og bústað á røktarheimi/sambýli-Heimahjálp-Heimasjúkrarøkt-Venjingar/ergo- og fysioterapi-Fyrbyrgjandi heimavitjan til 75 ár og eldri. Arbeitt verður við framhaldandi menning av tænastum. Les meira um VEKS á www. veks. fo-Umsókn um búpláss "Korndalsbýlið" á Eiði-trýst her Edrasambýlið á Eiði varð tikið í nýtslu 8. september 1999. Sambýlið verður nevnt "Korndalsbýlið" og ber navnið eftir staðarnavninum "Korndalur", sum er staðarnavn í bygdini, og er staðið sermerkt veðurgott. Húsið er í tveimum hæddum. Í erva er pláss fyri 10 búfólkum, harav eru tvey umlættingarpláss, og í stovuhæddini eru pláss fyri fimm búfólkum. Stovuhæddin varð tikin í nýtslu 3. november 2004.